               EUROPSKA KOMISIJA
            Bruxelles, 12.11.2020.
            COM(2020) 735 final
            2020/0326(NLE)
            Prijedlog
            ODLUKE VIJEĆA
            o stajalištu koje treba zauzeti Europska unija u okviru Zajedničkog odbora osnovanog Sporazumom između Europske zajednice i njezinih država članica s jedne strane, i Švicarske Konfederacije s druge strane, o slobodnom kretanju osoba u pogledu izmjene Priloga II. tom sporazumu o usklađivanju sustava socijalne sigurnosti
            (Tekst značajan za EGP)

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Unije u Zajedničkom odboru u vezi s predviđenim donošenjem odluke o izmjeni Priloga II. (o usklađivanju sustava socijalne sigurnosti) Sporazumu između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba.

               2.Kontekst prijedloga

               2.1.Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba

               Europska zajednica i njezine države članice, s jedne strane, i Švicarska, s druge strane, sklopile su 1999. bilateralni Sporazum o slobodnom kretanju osoba, koji je stupio na snagu 1. lipnja 2002. (vidjeti SL L 114, 30.4.2002., str. 6.). Sporazum je sklopljen na početno razdoblje od sedam godina koje je završilo 31. svibnja 2009. Nakon rezultata švicarskog referenduma održanog 8. veljače 2009. obnovljen je na neodređeno vrijeme.

               Sporazumom se uspostavlja načelo

                  slobodnog kretanja osoba

                između područja Europske unije i državnog područja Švicarske. Sporazumom se građanima EU-a i Švicarske osiguravaju uzajamna prava na ulazak, boravak, pristup plaćenom radu i poslovnom nastanu na temelju samostalnog zaposlenja te uzajamno pravo na boravak na području Unije odnosno na državnom području Švicarske nakon završetka njihova zaposlenja.

               U Prilogu II. tom sporazumu predviđa se usklađivanje sustavâ socijalne sigurnosti.

               2.2.Zajednički odbor

               Člankom 14. Sporazuma osniva se Zajednički odbor sastavljen od predstavnika dviju stranaka koji su odgovorni za upravljanje Sporazumom i njegovu pravilnu primjenu. Odbor je nadležan za rješavanje svih sporova povezanih s poštovanjem Sporazuma. On donosi odluke u okolnostima predviđenima u Sporazumu. Zajednički odbor sporazumno donosi odluke.

               Zajednički odbor odlučuje o svim potrebnim izmjenama koje se odnose na pojedine priloge Sporazumu. U skladu s člankom 18. Sporazuma Zajednički odbor može izmijeniti Prilog II. Sporazumu.

               Člankom 2. Odluke 2002/309/EZ
                  1
                predviđa se da će Vijeće, na prijedlog Komisije, utvrditi stajalište Unije o odlukama Zajedničkog odbora. U tu svrhu Komisija predstavlja ovaj Prijedlog odluke Vijeća o stajalištu koje bi Unija trebala zauzeti u Zajedničkom odboru.

               2.3.Predviđeni akt Zajedničkog odbora

               Zajednički odbor treba donijeti odluku o izmjeni Priloga II. o usklađivanju sustava socijalne sigurnosti („predviđeni akt”).

               Izmjene Priloga II. donose se odlukom Zajedničkog odbora i mogu stupiti na snagu odmah nakon te odluke.

               Svrha je predviđenog akta pružanje uzajamne zaštite prava iz sustava socijalne sigurnosti državljanima Ujedinjene Kraljevine, osobama bez državljanstva i izbjeglicama te članovima njihovih obitelji i nadživjelim osobama koji se do kraja prijelaznog razdoblja, kako je definirano u članku 126. Sporazuma o povlačenju, nalaze ili su bili u prekograničnoj situaciji koja istodobno uključuje jednu ili više ugovornih stranaka Sporazuma i Ujedinjenu Kraljevinu.

               3.Stajalište koje treba zauzeti u ime Unije

               Zbog povlačenja Ujedinjene Kraljevine Velike Britanije i Sjeverne Irske („Ujedinjena Kraljevina”) iz Europske unije Sporazum se prestaje primjenjivati na Ujedinjenu Kraljevinu do kraja prijelaznog razdoblja kako je definirano u članku 126. Sporazuma o povlačenju sklopljenog između Europske unije i Europske zajednice za atomsku energiju i Ujedinjene Kraljevine („Sporazum o povlačenju”).

               U skladu s člankom 23. Sporazuma prestanak Sporazuma ne utječe na prava koja su stekli pojedinci, a ugovorne stranke sporazumno utvrđuju koje se mjere trebaju poduzeti s obzirom na prava koja su u postupku stjecanja.

                  U članku 33. Sporazuma o povlačenju navodi se da se glava III. Sporazuma o povlačenju primjenjuje i na državljane Švicarske uz uvjet da je Švicarska sklopila i primjenjuje odgovarajuće sporazume s Ujedinjenom Kraljevinom, koji se primjenjuju na građane Unije, kao i sporazume s Europskom unijom koji se primjenjuju na državljane Ujedinjene Kraljevine.

                  U članku 26.b Sporazuma između Ujedinjene Kraljevine i Švicarske o pravima građana („Sporazum o pravima građana”) nakon povlačenja Ujedinjene Kraljevine iz Europske unije i Sporazuma o slobodnom kretanju osoba navodi se da se odredbe dijela III. tog sporazuma primjenjuju na građane Unije, uz uvjet da je Unija sklopila i primjenjuje odgovarajuće sporazume s Ujedinjenom Kraljevinom koji se primjenjuju na švicarske državljane, kao i sporazume sa Švicarskom koji se primjenjuju na državljane Ujedinjene Kraljevine.

               Stoga je potrebno osigurati uzajamnu zaštitu prava iz sustava socijalne sigurnosti državljanima Ujedinjene Kraljevine, osobama bez državljanstva i izbjeglicama te članovima njihovih obitelji i nadživjelim osobama koji se do kraja prijelaznog razdoblja, kako je definirano u članku 126. Sporazuma o povlačenju, nalaze ili su bili u prekograničnoj situaciji koja istodobno uključuje jednu ili više ugovornih stranaka Sporazuma i Ujedinjenu Kraljevinu.

               U tom se kontekstu predložene izmjene Priloga II. (o usklađivanju sustava socijalne sigurnosti) Sporazumu, opisane u priloženom nacrtu odluke Zajedničkog odbora, odnose na prethodno navedeno pitanje.

               Priloženi nacrt odluke Zajedničkog odbora stupa na snagu na dan kad ga donese Zajednički odbor i primjenjuje se od kraja prijelaznog razdoblja kako je definirano u članku 126. Sporazuma o povlačenju.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da presudno utječu na sadržaj propisa koje donese zakonodavac Unije
                  2
               .

               4.1.2.Primjena na ovaj predmet

               Zajednički odbor je tijelo osnovano na temelju sporazuma, i to Sporazuma između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba.

               Akt koji Zajednički odbor treba donijeti akt je koji proizvodi pravne učinke. Predviđeni akt bit će u skladu s člankom 14. i člankom 18. Sporazuma obvezujući prema međunarodnom pravu.

               Predviđenim aktom ne dopunjuje se niti mijenja institucionalni okvir sporazuma. Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               U pogledu predviđenog akta kojim se istovremeno želi postići više ciljeva ili koji ima više elemenata, koji su neodvojivo povezani, a nijedan nije sporedan u odnosu na druge, materijalna pravna osnova odluke na temelju članka 218. stavka 9. UFEU-a iznimno se mora temeljiti na različitim odgovarajućim pravnim osnovama.

               4.2.2.Primjena na ovaj predmet

               Predviđeni akt ima ciljeve i elemente u područjima socijalne sigurnosti i pružanja ovlasti. Ti elementi predviđenog akta neodvojivo su povezani, a nijedan nije sporedan u odnosu na drugi.

               Stoga materijalnu pravnu osnovu predložene odluke čine sljedeće odredbe: Članci 48. i 352. Ugovora o funkcioniranju Europske unije.

               4.3.Zaključak

               Pravna osnova predložene odluke trebali bi biti članci 48. i 352. u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Zajedničkog odbora izmijeniti Prilog II. Sporazumu, primjereno ga je nakon donošenja objaviti u Službenom listu Europske unije.

               2020/0326 (NLE)

               Prijedlog

               ODLUKE VIJEĆA

               o stajalištu koje treba zauzeti Europska unija u okviru Zajedničkog odbora osnovanog Sporazumom između Europske zajednice i njezinih država članica s jedne strane, i Švicarske Konfederacije s druge strane, o slobodnom kretanju osoba u pogledu izmjene Priloga II. tom sporazumu o usklađivanju sustava socijalne sigurnosti

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegove članke 48. i 352., u vezi s člankom 218. stavkom 9.,

               uzimajući u obzir Odluku 2002/309/EZ, Euratom Vijeća i Komisije o Sporazumu o znanstvenoj i tehnološkoj suradnji od 4. travnja 2002. o sklapanju sedam sporazuma sa Švicarskom Konfederacijom
                  3
               , a posebno njezin članak 2.,

               uzimajući u obzir prijedlog Europske komisije,

               budući da:

               (1)Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba (dalje u tekstu „Sporazum”) stupio je na snagu 1. lipnja 2002.

               (2)U skladu s člankom 18. Sporazuma, Zajednički odbor može odlučiti izmijeniti, među ostalim, Prilog II. Sporazumu.

               (3)Sporazum se prestaje primjenjivati na Ujedinjenu Kraljevinu Velike Britanije i Sjeverne Irske („Ujedinjena Kraljevina”) zbog povlačenja Ujedinjene Kraljevine iz Europske unije.

               (4)U skladu s člankom 23. Sporazuma prestanak Sporazuma ne utječe na prava koja su stekli pojedinci, a ugovorne stranke sporazumno utvrđuju koje se mjere trebaju poduzeti s obzirom na prava koja su u postupku stjecanja.

               (5)Stoga je potrebno osigurati uzajamnu zaštitu prava iz sustava socijalne sigurnosti državljanima Ujedinjene Kraljevine, članovima njihovih obitelji i nadživjelim osobama koji se do kraja prijelaznog razdoblja, kako je definirano u članku 126. Sporazuma o povlačenju, nalaze ili su bili u prekograničnoj situaciji koja istodobno uključuje jednu ili više ugovornih stranaka Sporazuma i Ujedinjenu Kraljevinu.

               (6)Stajalište Unije u Zajedničkom odboru trebalo bi se stoga temeljiti na nacrtu odluke utvrđenom u Prilogu ovoj Odluci,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u Zajedničkom odboru o predloženoj izmjeni Priloga II. Sporazumu između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba, o usklađivanju sustava socijalne sigurnosti, temelji se na nacrtu odluke Zajedničkog odbora priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka 2002/309/EZ, Euratom Vijeća i Komisije o Sporazumu o znanstvenoj i tehnološkoj suradnji

                     (2)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (3)

                        SL L 114, 30.4.2002., str. 1.

    ---documentbreak---

               EUROPSKA KOMISIJA
            Bruxelles, 12.11.2020.
            COM(2020) 735 final
            PRILOG

            Prijedlogu ODLUKE VIJEĆA
            o stajalištu koje treba zauzeti Europska unija u okviru Zajedničkog odbora osnovanog Sporazumom između Europske zajednice i njezinih država članica s jedne strane, i Švicarske Konfederacije s druge strane, o slobodnom kretanju osoba u pogledu izmjene Priloga II. tom sporazumu o usklađivanju sustava socijalne sigurnosti

               PRILOG

               Nacrt odluke br. .../... Zajedničkog odbora osnovanog na temelju Sporazuma između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba

               od ...

               o izmjeni Priloga II. tom sporazumu o usklađenosti sustava socijalne sigurnosti

               ZAJEDNIČKI ODBOR,

               uzimajući u obzir Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba
                  1
                („Sporazum”), a posebno njegove članke 14. i 18.,

               budući da:

               (1)Sporazum se prestaje primjenjivati na Ujedinjenu Kraljevinu Velike Britanije i Sjeverne Irske („Ujedinjena Kraljevina”) zbog povlačenja Ujedinjene Kraljevine iz Europske unije.

               (2)U skladu s člankom 23. Sporazuma prestanak Sporazuma ne utječe na prava koja su stekli pojedinci, a ugovorne stranke sporazumno utvrđuju koje se mjere trebaju poduzeti s obzirom na prava koja su u postupku stjecanja.

               (3)U članku 33. Sporazuma o povlačenju sklopljenog između Europske unije i Europske zajednice za atomsku energiju i Ujedinjene Kraljevine („Sporazum o povlačenju”) navodi se da se drugi dio glava III. Sporazuma o povlačenju primjenjuje na državljane Islanda, Kneževine Lihtenštajna, Kraljevine Norveške i Švicarske uz uvjet da su te zemlje sklopile i primjenjuju odgovarajuće sporazume s Ujedinjenom Kraljevinom koji se primjenjuju na građane Unije, kao i sporazume s Europskom unijom koji se primjenjuju na državljane Ujedinjene Kraljevine.

               (4)U članku 26.b Sporazuma između Ujedinjene Kraljevine i Švicarske o pravima građana („Sporazum o pravima građana”) nakon povlačenja Ujedinjene Kraljevine iz Europske unije i Sporazuma o slobodnom kretanju osoba navodi se da se odredbe dijela III. tog sporazuma primjenjuju na građane Unije, uz uvjet da je Unija sklopila i primjenjuje odgovarajuće sporazume s Ujedinjenom Kraljevinom koji se primjenjuju na švicarske državljane, kao i sporazume sa Švicarskom koji se primjenjuju na državljane Ujedinjene Kraljevine.

               (5)Stoga je potrebno osigurati uzajamnu zaštitu prava iz sustava socijalne sigurnosti državljanima Ujedinjene Kraljevine, članovima njihovih obitelji i nadživjelim osobama koji se do kraja prijelaznog razdoblja, kako je definirano u članku 126. Sporazuma o povlačenju, nalaze ili su bili u prekograničnoj situaciji koja istodobno uključuje jednu ili više ugovornih stranaka Sporazuma i Ujedinjenu Kraljevinu.

               ODLUČIO JE:

               Članak 1.

               Prilog II. Sporazumu mijenja se kako je utvrđeno u Prilogu ovoj Odluci.

               Članak 2.

               Ova Odluka sastavljena je na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

               Članak 3.

               Ova Odluka Zajedničkog odbora stupa na snagu na dan kad je donese Zajednički odbor i primjenjuje se od kraja prijelaznog razdoblja kako je definirano u članku 126. Sporazuma o povlačenju.

               Sastavljeno u ..................

                     Za Zajednički odbor

                     Predsjednik/Predsjednica

                     Tajnici

               Prilog

               Prilog II. Sporazumu između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba mijenja se kako slijedi:

               (1)članak 3. mijenja se kako slijedi:

               u stavku 1. riječ „Protokolu” zamjenjuje se riječima „Protokolu I.”,

               u stavku 2. riječ „Protokol” zamjenjuje se riječima „Protokol I.”;

               (2)iza članka 3. dodaje se novi članak 4.:

               „Članak 4.

               1. Dogovori koji se odnose na zaštitu prava koja su pojedinci stekli na temelju ovog Sporazuma kao posljedica povlačenja Ujedinjene Kraljevine iz Europske unije utvrđeni su u Protokolu II. uz ovaj Prilog.

               2. Protokol II. čini sastavni dio ovog Priloga.”;

               (3)iza odjeljka C naslov „Protokol” zamjenjuje se naslovom „Protokol I.”;

               (4)iza Protokola I. dodaje se Protokol II.:

               „Protokol II. uz Prilog II. Sporazumu o slobodnom kretanju osoba

               UZIMAJUĆI U OBZIR da se u članku 33. Sporazuma o povlačenju sklopljenog između Europske unije i Europske zajednice za atomsku energiju i Ujedinjene Kraljevine Velike Britanije i Sjeverne Irske navodi da se drugi dio glava III. Sporazuma o povlačenju primjenjuje na državljane Islanda, Kneževine Lihtenštajna, Kraljevine Norveške i Švicarske uz uvjet da su te zemlje sklopile i primjenjuju odgovarajuće sporazume s Ujedinjenom Kraljevinom Velikom Britanijom i Sjevernom Irskom koji se primjenjuju na građane Unije, kao i sporazume s Europskom unijom koji se primjenjuju na državljane Ujedinjene Kraljevine,

               UZIMAJUĆI U OBZIR da se u članku 26.b Sporazuma između Ujedinjene Kraljevine Velike Britanije i Sjeverne Irske i Švicarske o pravima građana nakon povlačenja Ujedinjene Kraljevine iz Europske unije i Sporazuma o slobodnom kretanju osoba navodi da se odredbe dijela III. tog sporazuma primjenjuju na građane Unije, uz uvjet da je Unija sklopila i primjenjuje odgovarajuće sporazume s Ujedinjenom Kraljevinom Velike Britanije i Sjeverne Irske koji se primjenjuju na švicarske državljane, kao i sporazume sa Švicarskom koji se primjenjuju na državljane Ujedinjene Kraljevine,

               PREPOZNAJUĆI da je potrebno predvidjeti uzajamnu zaštitu prava iz sustava socijalne sigurnosti državljanima Ujedinjene Kraljevine, članovima njihovih obitelji i nadživjelim osobama koji se do kraja prijelaznog razdoblja nalaze ili su bili u prekograničnoj situaciji koja istodobno uključuje jednu ili više ugovornih stranaka Sporazuma o slobodnom kretanju osoba i Ujedinjenu Kraljevinu Velike Britanije i Sjeverne Irske.

               ČLANAK 1.

               Definicije i upućivanja

               1. Za potrebe ovog Protokola primjenjuju se sljedeće definicije:

               (a)
                     „Sporazum o povlačenju” je Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju
                  2
               ;

               (b)
                     „Sporazum o pravima građana” je Sporazum između Ujedinjene Kraljevine Velike Britanije i Sjeverne Irske i Švicarske Konfederacije o pravima građana nakon povlačenja Ujedinjene Kraljevine iz Europske unije i Sporazuma o slobodnom kretanju osoba;

               (c)
                     „obuhvaćene države” su države članice Unije i Švicarska;

               (d)
                     „prijelazno razdoblje” je prijelazno razdoblje iz članka 126. Sporazuma o povlačenju;

               (e)
                     definicije iz članka 1. Uredbe (EZ) br. 883/2004
                  3
                i članka 1. Uredbe (EZ) br. 987/2009
                  4
               .

               2. Za potrebe ovog Protokola sva upućivanja na države članice i nadležna tijela država članica u odredbama prava Unije koje se primjenjuju na temelju ovog Protokola tumače se tako da uključuju Ujedinjenu Kraljevinu i njezina nadležna tijela.

               ČLANAK 2.

               Obuhvaćene osobe

               1. Ovaj se Protokol primjenjuje na sljedeće osobe:

               (a)
                     državljane Ujedinjene Kraljevine na koje se primjenjuje zakonodavstvo jedne od obuhvaćenih država na kraju prijelaznog razdoblja te na članove njihovih obitelji i nadživjele osobe;

               (b)
                     državljane Ujedinjene Kraljevine koji borave u jednoj od obuhvaćenih država i na koje se primjenjuje zakonodavstvo Ujedinjene Kraljevine na kraju prijelaznog razdoblja te na članove njihovih obitelji i nadživjele osobe;

               (c)
                     osobe koje nisu obuhvaćene točkama (a) ili (b), ali su državljani Ujedinjene Kraljevine koji obavljaju djelatnost kao zaposlene ili samozaposlene osobe u jednoj od obuhvaćenih država ili više njih na kraju prijelaznog razdoblja, i na koje se, na temelju glave II. Uredbe (EZ) br. 883/2004, primjenjuje zakonodavstvo Ujedinjene Kraljevine te članovi njihovih obitelji i nadživjele osobe;

               (d)
                     osobe bez državljanstva i izbjeglice koji borave u jednoj od obuhvaćenih država ili u Ujedinjenoj Kraljevini i koji se nalaze u jednoj od situacija opisanih u točkama od (a) do (c) te na članove njihovih obitelji i nadživjele osobe.

               2. Osobe iz stavka 1. obuhvaćene su sve dok se bez prekida nalaze u jednoj od situacija navedenih u ovom stavku koja istodobno uključuje jednu od obuhvaćenih država i Ujedinjenu Kraljevinu.

               3. Ovaj Protokol primjenjuje se i na državljane Ujedinjene Kraljevine koji nisu ili više nisu u jednoj od situacija navedenih u stavku 1. ovog članka, ali su obuhvaćeni člankom 10. Sporazuma o povlačenju ili člankom 10. Sporazuma o pravima građana te na članove njihovih obitelji i nadživjele osobe.

               4. Osobe iz stavka 3. obuhvaćene su sve dok imaju pravo na boravak u jednoj od država obuhvaćenih člankom 13. Sporazuma o povlačenju ili člankom 12. Sporazuma o pravima građana ili pravo na zaposlenje u svojoj državi zaposlenja u skladu s člankom 24. ili 25. Sporazuma o povlačenju ili s člankom 20. Sporazuma o pravima građana.

               5. Kada se ovaj članak odnosi na članove obitelji i nadživjele osobe, oni su obuhvaćeni ovim Protokolom samo u mjeri u kojoj njihova prava i obveze u tom njihovom svojstvu proizlaze iz Uredbe (EZ) br. 883/2004.

               ČLANAK 3.

               Pravila o koordinaciji sustava socijalne sigurnosti

               1. Pravila i ciljevi utvrđeni u članku 8. i u ovom Prilogu Sporazumu o slobodnom kretanju osoba, Uredbi (EZ) br. 883/2004 i Uredbi (EZ) br. 987/2009 Europskog parlamenta i Vijeća primjenjuju se na osobe obuhvaćene ovim Protokolom.

               2. Obuhvaćene države uzimaju u obzir odluke i preporuke Administrativne komisije za koordinaciju sustava socijalne sigurnosti pridružene Europskoj komisiji, osnovane na temelju Uredbe (EZ) br. 883/2004 („Administrativna komisija”), navedene u ovom Prilogu.

               ČLANAK 4.

               Posebne situacije

               1. Sljedeća pravila primjenjuju se u sljedećim situacijama u mjeri u kojoj se, kako je utvrđeno u ovom članku, odnose na osobe koje nisu ili više nisu obuhvaćene člankom 2.:

               (a)
                     državljani Ujedinjene Kraljevine, kao i osobe bez državljanstva i izbjeglice koji borave u Ujedinjenoj Kraljevini na koje se primjenjivalo zakonodavstvo jedne od obuhvaćenih država prije isteka prijelaznog razdoblja te članovi njihovih obitelji i nadživjele osobe obuhvaćeni su ovim Protokolom za potrebe primjene razdoblja osiguranja, zaposlenja, samozaposlenja ili boravka te njihova zbrajanja, uključujući prava i obveze koji proizlaze iz takvih razdoblja u skladu s Uredbom (EZ) br. 883/2004; za potrebe zbrajanja razdoblja, razdoblja navršena prije i poslije isteka prijelaznog razdoblja uzimaju se u obzir u skladu s Uredbom (EZ) br. 883/2004;

               (b)
                     pravila utvrđena u člancima 20. i 27. Uredbe (EZ) br. 883/2004 nastavljaju se primjenjivati na državljane Ujedinjene Kraljevine te osobe bez državljanstva i izbjeglice koji borave u Ujedinjenoj Kraljevini i koji su prije isteka prijelaznog razdoblja zatražili odobrenje za planirano liječenje u okviru zdravstvene zaštite u skladu s Uredbom (EZ) br. 883/2004 do završetka liječenja. Odgovarajući postupci povrata troškova također se primjenjuju i nakon završetka liječenja. Te osobe i osobe u pratnji imaju pravo mutatis mutandis ući u državu liječenja i iz nje izaći u skladu s člankom 14. Sporazuma o povlačenju i člankom 13. Sporazuma o pravima građana;

               (c)
                     pravila utvrđena u člancima 19. i 27. Uredbe (EZ) br. 883/2004 nastavljaju se primjenjivati na državljane Ujedinjene Kraljevine te na osobe bez državljanstva i izbjeglice koji borave u Ujedinjenoj Kraljevini i koji su obuhvaćeni Uredbom (EZ) br. 883/2004 i koji na kraju prijelaznog razdoblja borave u jednoj od obuhvaćenih država ili u Ujedinjenoj Kraljevini, do isteka njihova privremenog boravka. Odgovarajući postupci povrata troškova također se primjenjuju i nakon završetka privremenog boravka ili liječenja;

               (d)
                     pravila utvrđena u člancima 67., 68. i 69. Uredbe (EZ) br. 883/2004 nastavljaju se primjenjivati, sve dok su ispunjeni uvjeti, pri dodjeli obiteljskih davanja na koja na kraju prijelaznog razdoblja postoji pravo za državljane Ujedinjene Kraljevine, kao i za osobe bez državljanstva i izbjeglice koji borave u Ujedinjenoj Kraljevini na koje se primjenjuje zakonodavstvo Ujedinjene Kraljevine i čiji članovi obitelji borave u jednoj od obuhvaćenih država na kraju prijelaznog razdoblja;

               (e)
                     u slučajevima iz ovog stavka točke (d), na sve osobe koje imaju prava kao članovi obitelji na kraju prijelaznog razdoblja na temelju Uredbe (EZ) br. 883/2004, kao što su izvedena prava na davanja u naravi za slučaj bolesti, ta uredba i odgovarajuće odredbe Uredbe (EZ) br. 987/2009 nastavljaju se primjenjivati sve dok su ispunjeni uvjeti navedeni u njima.

               2. Odredbe glave III. poglavlja 1. Uredbe (EZ) br. 883/2004 o davanjima za slučaj bolesti primjenjuju se na osobe koje primaju davanja na temelju ovog članka stavka 1. točke (a).

               Ovaj se stavak primjenjuje mutatis mutandis na obiteljska davanja koja se temelje na člancima 67., 68. i 69. Uredbe (EZ) br. 883/2004.

               Članak 5.

               Nadoknada troškova, naplata potraživanja i prijeboj

               Odredbe Uredbe (EZ) br. 883/2004 i Uredbe (EZ) br. 987/2009 o nadoknadi troškova, naplati potraživanja i prijeboju nastavljaju se primjenjivati na događaje koji se odnose na osobe koje nisu obuhvaćene člankom 2. koji:

               (a)
                     su nastali prije isteka prijelaznog razdoblja; ili

               (b)
                     nastanu nakon isteka prijelaznog razdoblja i odnose se na osobe koje su u vrijeme nastanka događaja bile obuhvaćene člancima 2. i 4.

               Članak 6.

               Razvoj prava i prilagodbe

               1. Neovisno o stavku 3., upućivanja u ovom Protokolu na uredbe (EZ) br. 883/2004 i (EZ) br. 987/2009 ili njihove odredbe smatraju se upućivanjima na akte ili odredbe kako su uključeni u Sporazum o slobodnom kretanju osoba, kako se primjenjuju posljednjeg dana prijelaznog razdoblja.

               2. Ako se uredbe (EZ) br. 883/2004 i (EZ) br. 987/2009 izmijene ili zamijene po isteku prijelaznog razdoblja, upućivanja na te uredbe u ovom Protokolu tumače se kao upućivanja na te uredbe kako su izmijenjene ili zamijenjene, u skladu s aktima navedenima u dijelu II. Priloga I. Sporazumu o povlačenju u pogledu Unije i dijelu II. Priloga I. Sporazumu o pravima građana u pogledu Švicarske.

               3. Za potrebe ovog Protokola Uredbe (EZ) br. 883/2004 i (EZ) br. 987/2009 tumače se tako da obuhvaćaju prilagodbe navedene u dijelu III. Priloga I. Sporazumu o povlačenju u pogledu Unije i dijelu III. Priloga I. Sporazumu o pravima građana u pogledu Švicarske.

               4. Za potrebe ovog Protokola izmjene i prilagodbe iz stavaka 2. i 3. stupaju na snagu sljedećeg dana od dana stupanja na snagu odgovarajućih izmjena i prilagodbi Priloga I. Sporazumu o povlačenju ili Priloga I. Sporazumu o pravima građana, koji god je datum kasniji.”

                     (1)

                        SL L 114, 30.4.2002., str. 6.

                     (2)

                        SL L 29, 31.1.2020., str. 7.

                     (3)

                        Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (SL L 166, 30.4.2004., str 1., kako je ispravljena u SL L 200, 7.6.2004., str. 1.).

                     (4)

                        Uredba (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti (SL L 284, 30.10.2009., str. 1.).


               EUROPSKA KOMISIJA
            Bruxelles, 12.11.2020.
            COM(2020) 736 final
            2020/0327(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a o izmjeni Priloga VI. (Socijalna sigurnost) Sporazumu o EGP-u
            (Tekst značajan za EGP)

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Unije u Zajedničkom odboru EGP-a u vezi s predviđenim donošenjem odluke Zajedničkog odbora o izmjeni Priloga VI. (Socijalna sigurnost) Sporazumu o EGP-u

               2.Kontekst prijedloga

               2.1.Sporazum o EGP-u

               Sporazumom o Europskom gospodarskom prostoru („Sporazum o EGP-u”) jamče se jednaka prava i obveze na unutarnjem tržištu za građane i gospodarske subjekte u EGP-u. Njime se predviđa uvođenje zakonodavstva EU-a kojim su obuhvaćene četiri slobode u 30 država EGP-a koje čine države članice EU-a, Norveška, Island i Lihtenštajn. Osim toga, Sporazum o EGP-u obuhvaća suradnju u drugim važnim područjima kao što su istraživanje i razvoj, obrazovanje, socijalna politika, okoliš, zaštita potrošača, turizam i kultura, zajednički poznatima kao „neizravne i horizontalne” politike. Sporazum je stupio na snagu 1. siječnja 1994. Europska unija zajedno sa svojim državama članicama stranka je Sporazuma.

               2.2.Zajednički odbor EGP-a

               Zajednički odbor EGP-a nadležan je za upravljanje Sporazumom o EGP-u. Odbor je forum za razmjenu mišljenja povezanih s funkcioniranjem Sporazuma o EGP-u. Njegove odluke donose se konsenzusom.  U skladu s Ugovorom iz Lisabona Europska služba za vanjsko djelovanje odgovorna je za koordinaciju pitanja EGP-a na strani EU-a.

               2.3.Predviđeni akt Zajedničkog odbora EGP-a

               Očekuje se da će Zajednički odbor EGP-a donijeti odluku Zajedničkog odbora EGP-a o izmjeni Priloga VI. (Socijalna sigurnost) Sporazumu o EGP-u („predviđeni akt”).

               Svrha je predviđenog akta osigurati uzajamnu zaštitu prava iz sustava socijalne sigurnosti državljanima Ujedinjene Kraljevine, osobama bez državljanstva i izbjeglicama te članovima njihovih obitelji i nadživjelim osobama koje se do kraja prijelaznog razdoblja nalaze ili su bile u prekograničnoj situaciji koja istodobno uključuje jednu ili više ugovornih stranaka Sporazuma o EGP-u i Ujedinjenu Kraljevinu Velike Britanije i Sjeverne Irske.

               Predviđeni akt bit će obvezujući za stranke u skladu s člancima 103. i 104. Sporazuma o EGP-u.

               3.Stajalište koje treba zauzeti u ime Unije

               Potrebno je osigurati uzajamnu zaštitu prava iz sustava socijalne sigurnosti državljanima Ujedinjene Kraljevine, osobama bez državljanstva i izbjeglicama te članovima njihovih obitelji i nadživjelim osobama koji se do kraja prijelaznog razdoblja, kako je definirano u članku 126. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”)
                  1
               , nalaze ili su bili u prekograničnoj situaciji koja istodobno uključuje jednu ili više ugovornih stranaka Sporazuma o EGP-u i Ujedinjenu Kraljevinu Velike Britanije i Sjeverne Irske.

               U skladu s člankom 33. stavkom 1. Sporazuma o povlačenju
                  2
                njegova glava III. (o koordinaciji sustava socijalne sigurnosti) primjenjuje se i na državljane država EFTA-e koje su članice EGP-a, uz uvjet da te zemlje sklope odgovarajuće sporazume s Ujedinjenom Kraljevinom (koji bi se primjenjivali na građane Unije) i s Unijom (koji bi se primjenjivali na državljane Ujedinjene Kraljevine).

               Budući da su države EFTA-e koje su članice EGP-a već sklopile relevantne sporazume s Ujedinjenom Kraljevinom, sada je na Uniji i državama EFTA-e koje su članice EGP-a da sklope sporazume kojima bi se osiguralo da su državljani Ujedinjene Kraljevine obuhvaćeni područjem primjene Sporazuma o povlačenju i Sporazuma o aranžmanima između Islanda, Kneževine Lihtenštajna, Kraljevine Norveške i Ujedinjene Kraljevine Velike Britanije i Sjeverne Irske nakon povlačenja Ujedinjene Kraljevine iz Europske unije („Sporazum o razdvajanju”) zaštićeni u svojim pravima iz sustava socijalne sigurnosti koja su stečena prije isteka prijelaznog razdoblja ili će biti stečena nakon isteka prijelaznog razdoblja.

               Nacrtom odluke Zajedničkog odbora EGP-a (priložen predloženoj odluci Vijeća) stoga se želi izmijeniti Prilog VI. (Socijalna sigurnost) Sporazumu o EGP-u kako bi se državljanima Ujedinjene Kraljevine osiguralo daljnje očuvanje tih prava iz sustava socijalne sigurnosti.

               Sadržaj i priroda nacrta priložene odluke Zajedničkog odbora EGP-a nadilaze puke tehničke prilagodbe u smislu Uredbe Vijeća br. 2894/94. Stoga Vijeće utvrđuje stajalište Unije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da presudno utječu na sadržaj propisa koje donese zakonodavac Unije
                  3
               .

               4.1.2.Primjena na ovaj predmet

               Zajednički odbor EGP-a tijelo je osnovano na temelju sporazuma, i to Sporazuma o EGP-u. Akt koji je Zajednički odbor EGP-a pozvan donijeti predstavlja akt koji proizvodi pravne učinke. Predviđeni akt bit će u skladu s člankom 103. i člankom 104. Sporazuma o EGP-u obvezujući prema međunarodnom pravu.

               Predviđenim aktom ne dopunjuje se niti mijenja institucionalni okvir sporazuma. Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               U pogledu predviđenog akta kojim se istovremeno želi postići više ciljeva ili koji ima više elemenata, koji su neodvojivo povezani, a nijedan nije sporedan u odnosu na druge, materijalna pravna osnova odluke na temelju članka 218. stavka 9. UFEU-a iznimno se mora temeljiti na različitim odgovarajućim pravnim osnovama.

               4.2.2.Primjena na ovaj predmet

               Predviđeni akt ima ciljeve i elemente u područjima socijalne sigurnosti i pružanja ovlasti. Ti elementi predviđenog akta neodvojivo su povezani, a nijedan nije sporedan u odnosu na drugi.

               Stoga materijalnu pravnu osnovu predložene odluke čine sljedeće odredbe: Članci 48. i 352. Ugovora o funkcioniranju Europske unije.

               4.3.Zaključak

               Pravna osnova predložene odluke trebali bi biti članci 48. i 352., u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Zajedničkog odbora EGP-a izmijeniti Prilog VI. o socijalnoj sigurnosti, primjereno ga je nakon donošenja objaviti u Službenom listu Europske unije.

               2020/0327 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Zajedničkog odbora EGP-a o izmjeni Priloga VI. (Socijalna sigurnost) Sporazumu o EGP-u

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegove članke 48. i 352., u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. u vezi s rješenjima za provedbu Sporazuma o europskom gospodarskom prostoru
                  4
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  5
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog VI. Sporazumu o EGP-u, koji sadržava odredbe o socijalnoj sigurnosti.

               (3)U članku 33. Sporazuma o povlačenju Ujedinjene Kraljevne Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”)
                  6
                navodi se da se odredbe drugog dijela glave III. Sporazuma o povlačenju primjenjuju na državljane Islanda, Kneževine Lihtenštajna, Kraljevine Norveške uz uvjet da su te zemlje sklopile i primjenjuju odgovarajuće sporazume s Ujedinjenom Kraljevinom koji se primjenjuju na građane Unije, kao i sporazume s Europskom unijom koji se primjenjuju na državljane Ujedinjene Kraljevine.

               (4)U članku 32. Sporazuma o aranžmanima između Islanda, Kneževine Lihtenštajna, Kraljevine Norveške i Ujedinjene Kraljevine Velike Britanije i Sjeverne Irske nakon povlačenja Ujedinjene Kraljevine iz Europske unije, Sporazuma o EGP-u i drugih sporazuma koji se primjenjuju između Ujedinjene Kraljevine i država EFTA-e koje su članice EGP-a na temelju članstva Ujedinjene Kraljevine u Europskoj uniji („Sporazum o razdvajanju”) navodi se da se odredbe drugog dijela glave III. Sporazuma o razdvajanju primjenjuju na građane Unije uz uvjet da je Unija sklopila i primjenjuje odgovarajuće sporazume s Ujedinjenom Kraljevinom Velike Britanije i Sjeverne Irske koji se primjenjuju na državljane država EFTA-e koje su članice EGP-a, kao i sporazume s državama EFTA-e koje su članice EGP-a koji se primjenjuju na državljane Ujedinjene Kraljevine.

               (5)Stoga je potrebno osigurati uzajamnu zaštitu prava iz sustava socijalne sigurnosti državljanima Ujedinjene Kraljevine, osobama bez državljanstva i izbjeglicama te članovima njihovih obitelji i nadživjelim osobama koji se do kraja prijelaznog razdoblja nalaze ili su bili u prekograničnoj situaciji koja istodobno uključuje jednu ili više ugovornih stranaka Sporazuma o Europskom gospodarskom prostoru i Ujedinjenu Kraljevinu Velike Britanije i Sjeverne Irske.

               (6)Stajalište Unije u Zajedničkom odboru EGP-a trebalo bi se stoga temeljiti na nacrtu odluke Zajedničkog odbora EGP-a utvrđenom u Prilogu ovoj Odluci,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u okviru Zajedničkog odbora EGP-a o predloženoj izmjeni Priloga VI. (Socijalna sigurnost) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 29, 31.1.2020., str. 7.

                     (2)

                        SL L 29, 31.1.2020., str. 7.

                     (3)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (4)

                        SL L 305, 30.11.1994., str. 6.

                     (5)

                        SL L 1, 3.1.1994., str. 3.

                     (6)

                        SL L 29, 31.1.2020., str. 7.

    ---documentbreak---

               EUROPSKA KOMISIJA
            Bruxelles, 12.11.2020.
            COM(2020) 736 final
            PRILOG

            Prijedlogu ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a o izmjeni Priloga VI. (Socijalna sigurnost) Sporazumu o EGP-u

               PRILOG

               ODLUKA ZAJEDNIČKOG ODBORA EGP-a br. […]

               оd […]

               o izmjeni Priloga VI. (Socijalna sigurnost) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)uzimajući u obzir da se u članku 33. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”)
                  1
                navodi da se odredbe drugog dijela glave III. Sporazuma o povlačenju primjenjuju na državljane Islanda, Kneževine Lihtenštajna, Kraljevine Norveške i Švicarske Konfederacije uz uvjet da su te zemlje sklopile i primjenjuju odgovarajuće sporazume s Ujedinjenom Kraljevinom koji se primjenjuju na građane Unije, kao i sporazume s Europskom unijom koji se primjenjuju na državljane Ujedinjene Kraljevine;

               (2)uzimajući u obzir da se u članku 32. Sporazuma o aranžmanima između Islanda, Kneževine Lihtenštajna, Kraljevine Norveške i Ujedinjene Kraljevine Velike Britanije i Sjeverne Irske nakon povlačenja Ujedinjene Kraljevine iz Europske unije, Sporazuma o EGP-u i drugih sporazuma koji se primjenjuju između Ujedinjene Kraljevine i država EFTA-e koje su članice EGP-a na temelju članstva Ujedinjene Kraljevine u Europskoj uniji („Sporazum o razdvajanju”)
                  2
                navodi da se odredbe drugog dijela glave III. Sporazuma o razdvajanju primjenjuju na građane Unije uz uvjet da je Unija sklopila i primjenjuje odgovarajuće sporazume s Ujedinjenom Kraljevinom Velike Britanije i Sjeverne Irske koji se primjenjuju na državljane država EFTA-e koje su članice EGP-a, kao i sporazume s državama EFTA-e koje su članice EGP-a koji se primjenjuju na državljane Ujedinjene Kraljevine;

               (3)prepoznajući da je potrebno predvidjeti uzajamnu zaštitu prava iz sustava socijalne sigurnosti državljanima Ujedinjene Kraljevine, članovima njihovih obitelji i nadživjelim osobama koje se do kraja prijelaznog razdoblja nalaze ili su bile u prekograničnoj situaciji koja istodobno uključuje jednu ili više ugovornih stranaka Sporazuma o Europskom gospodarskom prostoru i Ujedinjenu Kraljevinu Velike Britanije i Sjeverne Irske;

               (4)Prilog VI. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Iza poglavlja II. Priloga VI. Sporazumu o EGP-u umeće se sljedeće poglavlje:

               „III. DRŽAVLJANI UJEDINJENE KRALJEVINE

               ČLANAK 1.

               Definicije i upućivanja

               1.Za potrebe ovog poglavlja primjenjuju se sljedeće definicije:

               (a)„Sporazum o povlačenju” je Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju
                  3
               ;

               (b)„Sporazum o razdvajanju” je Sporazum o aranžmanima između Islanda, Kneževine Lihtenštajna, Kraljevine Norveške i Ujedinjene Kraljevine Velike Britanije i Sjeverne Irske nakon povlačenja Ujedinjene Kraljevine iz Europske unije, Sporazuma o EGP-u i ostalih sporazuma koji se primjenjuju između Ujedinjene Kraljevine i država EFTA-e koje su članice EGP-a na temelju članstva Ujedinjene Kraljevine u Europskoj uniji
                  4
               ;

               (c)„obuhvaćene države” su države koje su ugovorne stranke Sporazuma o Europskom gospodarskom prostoru;

               (d)„prijelazno razdoblje” je prijelazno razdoblje iz članka 126. Sporazuma o povlačenju;

               (e)definicije iz članka 1. Uredbe (EZ) br. 883/2004
                  5
                i članka 1. Uredbe (EZ) br. 987/2009
                  6
               .

               2.Za potrebe ovog poglavlja sva upućivanja na države članice i nadležna tijela država članica u odredbama prava Unije koje se primjenjuju na temelju ovog poglavlja tumače se tako da uključuju Ujedinjenu Kraljevinu i njezina nadležna tijela.

               ČLANAK 2.

               Obuhvaćene osobe

               1.Ovo se poglavlje primjenjuje na sljedeće osobe:

               (a)državljane Ujedinjene Kraljevine na koje se primjenjuje zakonodavstvo jedne od obuhvaćenih država na kraju prijelaznog razdoblja te na članove njihovih obitelji i nadživjele osobe;

               (b)državljane Ujedinjene Kraljevine koji borave u jednoj od obuhvaćenih država i na koje se primjenjuje zakonodavstvo Ujedinjene Kraljevine na kraju prijelaznog razdoblja te na članove njihovih obitelji i nadživjele osobe;

               (c)osobe koje nisu obuhvaćene točkama (a) ili (b), ali su državljani Ujedinjene Kraljevine koji obavljaju djelatnost kao zaposlene ili samozaposlene osobe u jednoj od obuhvaćenih država ili više njih na kraju prijelaznog razdoblja, i na koje se, na temelju glave II. Uredbe (EZ) br. 883/2004, primjenjuje zakonodavstvo Ujedinjene Kraljevine te članovi njihovih obitelji i nadživjele osobe;

               (d)osobe bez državljanstva i izbjeglice koji borave u jednoj od obuhvaćenih država ili u Ujedinjenoj Kraljevini i koji se nalaze u jednoj od situacija opisanih u točkama od (a) do (c) te na članove njihovih obitelji i nadživjele osobe.

               2.Osobe iz stavka 1. obuhvaćene su sve dok se bez prekida nalaze u jednoj od situacija navedenih u tom stavku koja istodobno uključuje jednu od obuhvaćenih država i Ujedinjenu Kraljevinu.

               3.Ovo poglavlje primjenjuje se i na državljane Ujedinjene Kraljevine koji nisu ili više nisu u jednoj od situacija navedenih u stavku 1. ovog članka, ali su obuhvaćeni člankom 10. Sporazuma o povlačenju ili člankom 9. Sporazuma o razdvajanju te na članove njihovih obitelji i nadživjele osobe.

               4.Osobe iz stavka 3. obuhvaćene su sve dok imaju pravo na boravak u jednoj od država obuhvaćenih člankom 13. Sporazuma o povlačenju ili člankom 12. Sporazuma o razdvajanju ili pravo na zaposlenje u svojoj državi zaposlenja u skladu s člankom 24. ili 25. Sporazuma o povlačenju ili s člankom 23. i 24. Sporazuma o razdvajanju.

               5.Kada se ovaj članak odnosi na članove obitelji i nadživjele osobe, oni su obuhvaćeni ovim poglavljem samo u mjeri u kojoj njihova prava i obveze u tom njihovom svojstvu proizlaze iz Uredbe (EZ) br. 883/2004.

               ČLANAK 3.

               Pravila o koordinaciji sustava socijalne sigurnosti

               1.Pravila i ciljevi utvrđeni u članku 29. Sporazuma o EGP-u, Uredbi (EZ) br. 883/2004 i Uredbi (EZ) br. 987/2009 Europskog parlamenta i Vijeća primjenjuju se na osobe obuhvaćene ovim poglavljem.

               2.Unija uzima u obzir odluke i preporuke Administrativne komisije za koordinaciju sustava socijalne sigurnosti pridružene Europskoj komisiji, osnovane na temelju Uredbe (EZ) br. 883/2004 („Administrativna komisija”), navedene u dijelu I. Priloga I. Sporazumu o povlačenju. Države EFTA-e uzimaju u obzir odluke Administrativne komisije i primaju na znanje preporuke Administrativne komisije navedene u dijelu I. Priloga I. Sporazumu o razdvajanju.

               ČLANAK 4.

               Posebne situacije

               1.Sljedeća pravila primjenjuju se u sljedećim situacijama u mjeri u kojoj se, kako je utvrđeno u ovom članku, odnose na osobe koje nisu ili više nisu obuhvaćene člankom 2.:

               (a)državljani Ujedinjene Kraljevine, kao i osobe bez državljanstva i izbjeglice koji borave u Ujedinjenoj Kraljevini na koje se primjenjivalo zakonodavstvo jedne od obuhvaćenih država prije isteka prijelaznog razdoblja te članovi njihovih obitelji i nadživjele osobe obuhvaćeni su ovim poglavljem za potrebe primjene razdoblja osiguranja, zaposlenja, samozaposlenja ili boravka te njihova zbrajanja, uključujući prava i obveze koji proizlaze iz takvih razdoblja u skladu s Uredbom (EZ) br. 883/2004; za potrebe zbrajanja razdoblja, razdoblja navršena prije i poslije isteka prijelaznog razdoblja uzimaju se u obzir u skladu s Uredbom (EZ) br. 883/2004;

               (b)pravila utvrđena u člancima 20. i 27. Uredbe (EZ) br. 883/2004 nastavljaju se primjenjivati na državljane Ujedinjene Kraljevine te osobe bez državljanstva i izbjeglice koji borave u Ujedinjenoj Kraljevini i koji su prije isteka prijelaznog razdoblja zatražili odobrenje za planirano liječenje u okviru zdravstvene zaštite u skladu s Uredbom (EZ) br. 883/2004 do završetka liječenja. Odgovarajući postupci povrata troškova također se primjenjuju i nakon završetka liječenja. Te osobe i osobe u pratnji imaju pravo mutatis mutandis ući u državu liječenja i iz nje izaći u skladu s člankom 14. Sporazuma o povlačenju i člankom 13. Sporazuma o razdvajanju;

               (c)pravila utvrđena u člancima 19. i 27. Uredbe (EZ) br. 883/2004 nastavljaju se primjenjivati na državljane Ujedinjene Kraljevine te na osobe bez državljanstva i izbjeglice koji borave u Ujedinjenoj Kraljevini i koji su obuhvaćeni Uredbom (EZ) br. 883/2004 i koji na kraju prijelaznog razdoblja borave u jednoj od obuhvaćenih država ili u Ujedinjenoj Kraljevini, do isteka njihova privremenog boravka. Odgovarajući postupci povrata troškova također se primjenjuju i nakon završetka privremenog boravka ili liječenja;

               (d)pravila utvrđena u člancima 67., 68. i 69. Uredbe (EZ) br. 883/2004 nastavljaju se primjenjivati, sve dok su ispunjeni uvjeti, pri dodjeli obiteljskih davanja na koja na kraju prijelaznog razdoblja postoji pravo za državljane Ujedinjene Kraljevine, kao i za osobe bez državljanstva i izbjeglice koji borave u Ujedinjenoj Kraljevini na koje se primjenjuje zakonodavstvo Ujedinjene Kraljevine i čiji članovi obitelji borave u jednoj od obuhvaćenih država na kraju prijelaznog razdoblja;

               (e)u slučajevima iz ovog stavka točke (d), na sve osobe koje imaju prava kao članovi obitelji na kraju prijelaznog razdoblja na temelju Uredbe (EZ) br. 883/2004, kao što su izvedena prava na davanja u naravi za slučaj bolesti, ta uredba i odgovarajuće odredbe Uredbe (EZ) br. 987/2009 nastavljaju se primjenjivati sve dok su ispunjeni uvjeti navedeni u njima.

               2.Odredbe poglavlja 1. glave III. Uredbe (EZ) br. 883/2004 o davanjima za slučaj bolesti primjenjuju se na osobe koje primaju davanja na temelju stavka 1. točke (a) ovog članka.

               Ovaj se stavak primjenjuje mutatis mutandis na obiteljska davanja koja se temelje na člancima 67., 68. i 69. Uredbe (EZ) br. 883/2004.

               ČLANAK 5.

               Nadoknada troškova, naplata potraživanja i prijeboj

               Odredbe uredbi (EZ) br. 883/2004 i (EZ) br. 987/2009 o nadoknadi troškova, naplati potraživanja i prijeboju nastavljaju se primjenjivati na događaje koji se odnose na osobe koje nisu obuhvaćene člankom 2.:

               (a)koji su nastali prije isteka prijelaznog razdoblja; ili

               (b)koji nastanu nakon isteka prijelaznog razdoblja i odnose se na osobe koje su u vrijeme nastanka događaja bile obuhvaćene člancima 2. i 4.

               ČLANAK 6.

               Razvoj prava i prilagodbe

               1.Neovisno o stavku 3., upućivanja u ovom poglavlju na uredbe (EZ) br. 883/2004 i (EZ) br. 987/2009 ili njihove odredbe smatraju se upućivanjima na akte ili odredbe kako su uključeni u Sporazum o EGP-u, uključujući kako su izmijenjene ili zamijenjene, kako se primjenjuju posljednjeg dana prijelaznog razdoblja.

               2.Ako se uredbe (EZ) br. 883/2004 i (EZ) br. 987/2009 izmijene ili zamijene nakon isteka prijelaznog razdoblja, upućivanja na te uredbe u ovom poglavlju tumače se kao upućivanja na te uredbe kako su izmijenjene ili zamijenjene, u skladu s aktima navedenima u dijelu II. Priloga I. Sporazumu o povlačenju u pogledu Unije i dijelu II. Priloga I. Sporazumu o razdvajanju u pogledu država EFTA-e.

               3.Za potrebe ovog poglavlja uredbe (EZ) br. 883/2004 i (EZ) br. 987/2009 tumače se tako da obuhvaćaju prilagodbe navedene u dijelu III. Priloga I. Sporazumu o povlačenju u pogledu Unije i dijelu III. Priloga I. Sporazumu o razdvajanju u pogledu država EFTA-e.

               4.Za potrebe ovog poglavlja izmjene i prilagodbe iz stavaka 2. i 3. stupaju na snagu sljedećeg dana od dana stupanja na snagu odgovarajućih izmjena i prilagodbi Priloga I. Sporazumu o povlačenju ili Priloga I. Sporazumu o razdvajanju, koji god je datum kasniji.”

               Članak 2.

               Ova Odluka stupa na snagu XX ili prvog dana nakon zadnje obavijesti Zajedničkom odboru EGP-a u skladu s člankom 103. stavkom 1. Sporazuma o EGP-u, koji je god datum kasniji.

               Primjenjuje se od isteka prijelaznog razdoblja.

               Članak 3.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […].

                     Za Zajednički odbor EGP-a

                     Predsjednik/Predsjednica
                     […]

                     Tajnici
                     Zajedničkog odbora EGP-a
                     […]

                     (1)

                        SL L 29, 31.1.2020., str. 7.

                     (2)

                        Potpisano u Londonu 28. siječnja 2020.

                     (3)

                        SL L 29, 31.1.2020., str. 7.

                     (4)

                        Potpisano u Londonu 28. siječnja 2020.

                     (5)

                        Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (SL L 166, 30.4.2004., str. 1.).

                     (6)

                        Uredba (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti (SL L 284, 30.10.2009., str. 1.).


               EUROPSKA KOMISIJA
            Bruxelles, 5.2.2021.
            COM(2021) 48 final
            2021/0027(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije na 222. sjednici Vijeća Međunarodne organizacije civilnog zrakoplovstva (ICAO) u pogledu predviđenog donošenja izmjene 177. Dodatka 1., izmjene 47. Dodatka 2., izmjene 108. Dodatka 8., izmjene 90. Dodatka 10. i novog sveska VI. Dodatka 10. Konvenciji o međunarodnom civilnom zrakoplovstvu

               OBRAZLOŽENJE

               1.Predmet prijedloga

               Ovaj se prijedlog odnosi na:

               i. stajalište koje treba zauzeti u ime Unije na 222. sjednici Vijeća Međunarodne organizacije civilnog zrakoplovstva (ICAO) na temu predviđenog donošenja izmjene 177. Dodatka 1. – „Izdavanje dozvola za osoblje”, izmjene 47. Dodatka 2. – „Pravila zračnog prometa”, izmjene 108. Dodatka 8. – „Plovidbenost zrakoplova”, izmjene 90. Dodatka 10. – „Zrakoplovne telekomunikacije” i novog sveska VI. Dodatka 10. Konvenciji o međunarodnom civilnom zrakoplovstvu, i

               ii. stajalište koje treba zauzeti u ime Unije nakon što ICAO objavi donošenje izmjene 177. Dodatka 1., izmjene 47. Dodatka 2., izmjene 108. Dodatka 8., izmjene 90. Dodatka 10. i novog sveska VI. Dodatka 10. u odgovarajućim dopisima kojima poziva države ugovornice da izdaju obavijest o svojem neslaganju s donesenom mjerom, mogućim razlikama u odnosu na nju ili suglasnošću s donesenim mjerama.

               2.Kontekst prijedloga

               2.1.Konvencija o međunarodnom civilnom zrakoplovstvu

               Cilj je Konvencije o međunarodnom civilnom zrakoplovstvu („Čikaška konvencija”) reguliranje međunarodnog zračnog prijevoza. Čikaška konvencija stupila je na snagu 4. travnja 1947. te je njome osnovana Međunarodna organizacija civilnog zrakoplovstva.

               Sve države članice EU-a stranke su Čikaške konvencije.

               2.2.Međunarodna organizacija civilnog zrakoplovstva

               Međunarodna organizacija civilnog zrakoplovstva specijalizirana je agencija Ujedinjenih naroda. Njezini su ciljevi razvoj načelâ i tehnikâ međunarodne zračne plovidbe te poticanje planiranja i razvoja međunarodnog zračnog prijevoza.

               Vijeće ICAO-a trajno je tijelo čije su članice 36 država ugovornica Konvencije koje na razdoblje od tri godine bira Skupština ICAO-a. Od 2019. do 2022. sedam država članica EU-a ima predstavnike u Vijeću ICAO-a.

               Obvezne funkcije Vijeća ICAO-a, navedene u članku 54. Čikaške konvencije, obuhvaćaju donošenje međunarodnih standarda i preporučenih praksi („SARP-ovi”) u obliku dodataka Konvenciji.

               U skladu s člankom 90. Čikaške konvencije svaki takav dodatak ili izmjena dodatka stupa na snagu unutar tri mjeseca nakon prosljeđivanja državama ugovornicama ICAO-a ili nakon isteka dužeg vremenskog razdoblja koje može utvrditi Vijeće ICAO-a, osim ako u međuvremenu većina država ugovornica ICAO-a izrazi svoje neslaganje.

               Nakon donošenja tih mjera države ICAO-a dužne su izdati obavijest o svojem neslaganju s donesenom mjerom, mogućim razlikama u odnosu na nju ili suglasnosti s donesenom mjerom prije nego što ona stupi na snagu i postane pravno obvezujuća.

               U skladu s člankom 38. Čikaške konvencije svaka država koja ne smatra prikladnim da se u cijelosti pridržava bilo kojih od tih međunarodnih standarda ili postupaka ili koja ne može potpuno usuglasiti svoje propise ili praksu s bilo kojim takvim međunarodnim standardom ili postupkom ili koja smatra potrebnim donijeti propise ili praksu koja se u bilo kojem određenom dijelu razlikuje od propisa i praksi utvrđenih međunarodnim standardom mora o razlikama između svoje prakse i prakse utvrđene tim međunarodnim standardom odmah obavijestiti ICAO.

               2.3.Predviđeni akti ICAO-a i njihov odnos s postojećim propisima Unije

               Očekuje se da će na svojoj 222. ili bilo kojoj sljedećoj sjednici Vijeće ICAO-a donijeti:

               izmjenu 177. Dodatka 1. – „Izdavanje dozvola za osoblje”, što je posljedična izmjena povezana sa sustavima i postupcima veze za upravljanje i kontrolu (C2);

               izmjenu 47. Dodatka 2. – „Pravila zračnog prometa”, koja je povezana sa zahtjevima za daljinski upravljane zrakoplovne sustave (RPAS) u pogledu certifikacije plovidbenosti kao posljedica izmjene 108. Dodatka 8.;

               izmjenu 108. Dodatka 8. – „Plovidbenost zrakoplova”, koja je povezana s daljinski upravljanim zrakoplovnim sustavima (RPAS-ovi);

               izmjenu 90. Dodatka 10. – „Zrakoplovne telekomunikacije”, svezak V., u pogledu frekvencijskog spektra za veze za upravljanje i kontrolu (C2) RPAS-ova, i

               novi svezak VI. Dodatka 10. povezan sa sustavima i postupcima veze za upravljanje i kontrolu (C2) RPAS-a („predviđeni akt”).

               Ciljevi su predviđenog akta sljedeći:

               izmjena postojećih SARP-ova u Dodatku 8. Čikaškoj konvenciji uključivanjem u dio I. Dodatka 8. određenih definicija i pojmova koji se upotrebljavaju u standardima u novim dijelovima VIII., IX. i X. Uključuje i prijedloge u dijelu II. Dodatka 8. u kojima se daje pregled općih postupaka za certifikaciju plovidbenosti i kontinuiranu plovidbenost koji se primjenjuju na daljinski upravljane zrakoplove;

               unošenje novog dijela VIII., povezanog s daljinski upravljanim zrakoplovima, u Dodatak 8. Čikaškoj konvenciji;

               unošenje novog dijela IX., povezanog s daljinski upravljanim helikopterima, u Dodatak 8. Čikaškoj konvenciji;

               unošenje novog dijela X., povezanog s udaljenim pilotskim stanicama, u Dodatak 8. Čikaškoj konvenciji;

               unošenje izmjene u Prilog 4. Dodatku 2. Čikaškoj konvenciji, što je posljedica izmjena Dodatka 8.;

               izmjena postojećih SARP-ova u svesku V. Dodatka 10. Čikaškoj konvenciji u pogledu upravljanja spektrom koji se koristi isključivo za vezu za upravljanje i kontrolu (C2) ili daljinski upravljane zrakoplovne sustave (RPAS);

               unošenje novog sveska VI. u Dodatak 10. – Sustavi i postupci za komunikaciju povezani s vezom za upravljanje i kontrolu (C2) daljinski upravljanih zrakoplovnih sustava (RPAS);

               unošenje izmjena u dodatke 1. i 2. koje su posljedica izmjene sveska V. Dodatka 10. i unošenje novog sveska VI. u Dodatak 10.

               Predviđa se da će se predložene izmjene početi primjenjivati 28. studenoga 2024.

               3.Stajalište koje treba zauzeti u ime Unije

               3.1.Glavne promjene i njihov odnos s postojećim pravilima Unije

               Odbor ICAO-a za daljinski upravljane zrakoplovne sustave zadužen je za razvijanje SARP-ova, priručnika i smjernica kojima se nastoji omogućiti operacije daljinski upravljanih zrakoplova preko međunarodnih granica u skladu s pravilima instrumentalnog letenja. ICAO se putem dopisa AN 7/67.1.1-19/52 i AN 3/5.12-19/53 savjetovao s državama članicama o predloženim izmjenama, uključujući i o prijedlozima izmjena dodataka 8. i 10. Čikaškoj konvenciji i posljedičnim izmjenama dodataka 1. i 2. Čikaškoj konvenciji. Ti su prijedlozi dio niza izmjena koje će se objaviti u slijedu.

               Izmjene koje su prvotno predložene u dopisu AN 3/5.12-19/53 odnose se na plovidbenost daljinski upravljanih zrakoplova s nepomičnim krilima, plovidbenost daljinski upravljanih helikoptera i na udaljenu pilotsku stanicu. Ti su SARP-ovi izrađeni za RPAS-ove koji će proći postupak certifikacije tipa prema dokumentu ICAO-a 10019, „Priručnik za daljinski upravljane zrakoplovne sustave (RPAS)”, i potkrijepljeni su sadržajem i pretpostavkama ICAO-ova koncepta operacija (CONOPS) za RPAS-ove.

               Zbog integrirane prirode RPAS-ova udaljene pilotske stanice mogu se certificirati u sklopu certifikata tipa koji se dodjeljuje nositelju certifikata tipa daljinski upravljanog zrakoplova kao rezultat postupka certifikacije tipa daljinski upravljanog zrakoplova. Time se ne isključuje mogućnost zasebnog odobravanja udaljene pilotske stanice. Veza za upravljanje i kontrolu (C2) važna je komponenta RPAS-a i njegova plovidbenog statusa te je stoga uključena u certifikat tipa.

               Izmjene koje su prvotno predložene u dopisu AN 7/67.1.1-19/52 odnose se na vezu za upravljanje i kontrolu (C2) i uključuju tehnološki neutralne SARP-ove za postupke i sustave veze za upravljanje i kontrolu (C2). Veza za upravljanje i kontrolu (C2) namijenjena je za razmjenu informacija između dvije najveće fizičke komponente RPAS-a: udaljene pilotske stanice i daljinski upravljanog zrakoplova. Veza za upravljanje i kontrolu (C2) stoga je logička veza, bez obzira na fizičku izvedbu, za razmjenu informacija između udaljene pilotske stanice i daljinski upravljanog zrakoplova kako bi se udaljenom pilotu omogućilo sigurno uključivanje RPAS-a u globalno operativno zrakoplovno okruženje, osobito kad je riječ o komunikacijama, zračnoj plovidbi i nadzoru. Ti su SARP-ovi prvi od dva planirana paketa SARP-ova koji se odnose na vezu C2.

               Odbor ICAO-a za daljinski upravljane zrakoplovne sustave trenutačno radi na izradi drugog, detaljnijeg paketa koji će sadržavati SARP-ove s konkretnim tehnologijama, a predviđa se da će ga dovršiti 2022.

               Nakon što je EASA dala svoj doprinos u pogledu dopisa AN 3/5.12-19/53, mnoge su države članice EU-a predložile da bi se zbog posebne podjele odgovornosti između operatora i projektanta postupak savjetovanja putem dopisa trebao produljiti dok ne bude dostupan nacrt materijala za izmjenu 6. te da se Dodatak 6. i Dodatak 8. donesu paralelno, osobito kad je riječ o odobravanju udaljenih pilotskih stanica i odgovornosti država ugovornica u odnosu na kontinuiranu plovidbenost tih stanica. ICAO nije prihvatio taj prijedlog, što bi moglo otežati prenošenje povezanih SARP-ova ICAO-a u pravo Unije zbog potrebe da se razmotri pitanje odgovornosti projektanta i operatora za udaljene pilotske stanice.

               Predviđene izmjene mogu presudno utjecati na sadržaj zakonodavstva EU-a, konkretno na Uredbu Komisije (EU) br. 748/2012
                  1
               , Uredbu Komisije (EU) br. 1321/2014
                  2
               , Uredbu Komisije (EU) br. 1178/2011
                  3
               , Uredbu Komisije (EU) br. 965/2012
                  4
               , a možda i na Uredbu Komisije (EU) br. 452/2014
                  5
                i Provedbenu uredbu Komisije (EU) 2017/373
                  6
               . U zakonodavstvo na razini EU-a trebat će uvesti nove SARP-ove ICAO-a kako bi se izmijenio postojeći pravni okvir radi reguliranja projektiranja, certifikacije tipa i operacija RPAS-ova koji lete preko međunarodnih granica i iznad otvorenog mora.

               3.2.Stajalište koje treba zauzeti u ime Unije

               Unija prepoznaje potrebu za uspostavom usklađenog regulatornog okvira na međunarodnoj razini kojim će se omogućiti projektiranje, certifikacija tipa i operacije daljinski upravljanih zrakoplova preko međunarodnih granica i iznad otvorenog mora u skladu s pravilima instrumentalnog letenja. Izmjene predložene u dvama dopisima ICAO-a podržavaju taj cilj.

               Stoga se predlaže da se u ime Unije u cijelosti podrže predložene izmjene.

               Stajalište koje treba zauzeti u ime Unije, pod uvjetom da Vijeće ICAO-a donese, bez znatnih promjena, predložene izmjene Čikaške konvencije, jest da u odgovoru na odgovarajuće ICAO-ove dopise ne obavješćuje o neslaganju, već priopćuje suglasnost s donesenom mjerom. Ako bi zakonodavstvo Unije odstupalo od novodonesenih SARP-ova nakon predviđenog datuma primjene tih SARP-ova, to jest 28. studenoga 2024., o razlikama u odnosu na te SARP-ove trebalo bi obavijestiti ICAO.

               4.Pravna osnova

               4.1.Postupovnopravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Članak 218. stavak 9. UFEU-a primjenjuje se neovisno o tome je li Unija članica tijela ili stranka sporazuma
                  7
               .

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali mogu „presudno utjecati na sadržaj propisa koje donese zakonodavac Unije”
                  8
               .

               4.1.2.Primjena u ovom slučaju

               Vijeće ICAO-a tijelo je osnovano na temelju sporazuma, konkretno Konvencije o međunarodnom civilnom zrakoplovstvu („Čikaška konvencija”).

               U skladu s člankom 54. Čikaške konvencije Vijeće ICAO-a donosi međunarodne standarde i preporučene prakse u obliku dodataka toj Konvenciji. To su akti koji proizvode pravne učinke. Određeni pravni učinci tih akata mogli bi ovisiti o podnošenju obavijesti o neslaganju i o razlikama te o uvjetima tih obavijesti. Stoga je donošenje stajališta Unije u pogledu takvih obavijesti obuhvaćeno područjem primjene članka 218. stavka 9. UFEU-a.

               Predviđene izmjene mogu presudno utjecati na sadržaj zakonodavstva EU-a, konkretno na Uredbu Komisije (EU) br. 748/2012
                  9
               , Uredbu Komisije (EU) br. 1321/2014
                  10
               , Uredbu Komisije (EU) br. 1178/2011
                  11
               , Uredbu Komisije (EU) br. 965/2012
                  12
               , a možda i na Uredbu Komisije (EU) br. 452/2014
                  13
                i Provedbenu uredbu Komisije (EU) 2017/373
                  14
               . U zakonodavstvo na razini EU-a trebat će uvesti nove SARP-ove ICAO-a kako bi se izmijenio postojeći pravni okvir radi reguliranja projektiranja, certifikacije tipa i operacija RPAS-ova koji lete preko međunarodnih granica i iznad otvorenog mora. Stoga će biti potrebno na odgovarajući način izmijeniti zakonodavstvo EU-a.

               Glavna svrha predloženih izmjena jest uspostava pravnog okvira za projektiranje, certifikaciju tipa i operacije daljinski upravljanih zrakoplova koji lete preko međunarodnih granica i iznad otvorenog mora u skladu s pravilima instrumentalnog letenja. U skladu s člankom 3. stavkom 2. UFEU-a Unija ima isključivu vanjsku nadležnost u toj stvari.

               Donesenim aktom ne dopunjuje se niti izmjenjuje institucionalni okvir Sporazuma.

               Stoga je postupovnopravna osnova predložene odluke članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova za odluku na temelju članka 218. stavka 9. UFEU-a prije svega ovisi o cilju i sadržaju donesenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, konkretno onoj koja je potrebna za glavni ili prevladavajući cilj ili element.

               4.2.2.Primjena u ovom slučaju

               Glavni cilj i sadržaj donesenog akta odnose se na zajedničku prometnu politiku.

               Stoga je materijalnopravna osnova predložene odluke članak 100. stavak 2. UFEU-a.

               4.3.Zaključak

               Pravna je osnova predložene odluke Vijeća članak 100 stavak 2. UFEU-a u vezi s člankom 218. stavkom 9. UFEU-a.

               2021/0027 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije na 222. sjednici Vijeća Međunarodne organizacije civilnog zrakoplovstva (ICAO) u pogledu predviđenog donošenja izmjene 177. Dodatka 1., izmjene 47. Dodatka 2., izmjene 108. Dodatka 8., izmjene 90. Dodatka 10. i novog sveska VI. Dodatka 10. Konvenciji o međunarodnom civilnom zrakoplovstvu

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Konvencija o međunarodnom civilnom zrakoplovstvu („Čikaška konvencija”), kojom se uređuje međunarodni zračni prijevoz, stupila je na snagu 4. travnja 1947. Njome je osnovana Međunarodna organizacija civilnog zrakoplovstva (ICAO).

               (2)Države članice su države ugovornice Čikaške konvencije i članice ICAO-a, a Unija ima status promatrača u određenim tijelima ICAO-a. Sedam država članica ima predstavnike u Vijeću ICAO-a.

               (3)U skladu s člankom 54. Čikaške konvencije Vijeće ICAO-a može donositi međunarodne standarde i preporučene prakse („SARP-ovi”) te ih označavati kao dodatke Čikaškoj konvenciji.

               (4)Vijeće ICAO-a trebalo bi na svojoj 222. sjednici donijeti izmjenu 177. Dodatka 1. – „Izdavanje dozvola za osoblje”, izmjenu 47. Dodatka 2. – „Pravila zračnog prometa”, izmjenu 108. Dodatka 8. – „Plovidbenost zrakoplova”, izmjenu 90. Dodatka 10. – „Zrakoplovne telekomunikacije”, sveska V. Čikaške konvencije o sustavima i postupcima veze za upravljanje i kontrolu (C2) daljinski upravljanih zrakoplovnih sustava (RPAS) i novi svezak VI. Dodatka 10.

               (5)Glavna svrha predloženih izmjena jest uspostava pravnog okvira za projektiranje, certifikaciju tipa i operacije daljinski upravljanih zrakoplova koji lete preko međunarodnih granica i iznad otvorenog mora u skladu s pravilima instrumentalnog letenja. Unija snažno podupire ICAO u tome da se uspostavi taj pravni okvir.

               (6)Primjereno je utvrditi stajalište koje treba zauzeti u ime Unije u Vijeću ICAO-a s obzirom na to da će izmjena 177. Dodatka 1., izmjena 47. Dodatka 2., izmjena 108. Dodatka 8., izmjena 90. Dodatka 10. sveska V. i donošenje novog sveska VI. Dodatka 10. biti obvezujući za Uniju i mogu presudno utjecati na sadržaj prava Unije, konkretno na Uredbu Komisije (EU) br. 748/2012
                  15
               , Uredbu Komisije (EU) br. 1321/2014
                  16
               , Uredbu Komisije (EU) br. 1178/2011
                  17
               , Uredbu Komisije (EU) br. 965/2012
                  18
               , a možda i na Uredbu Komisije (EU) br. 452/2014
                  19
                i Provedbenu uredbu Komisije (EU) 2017/373
                  20
               .

               (7)Stajalište Unije na 222. sjednici Vijeća ICAO-a i na bilo kojoj naknadnoj sjednici u pogledu donošenja predviđene izmjene 177. Dodatka 1., izmjene 47. Dodatka 2., izmjene 108. Dodatka 8., izmjene 90. Dodatka 10. sveska V. i donošenja novog sveska VI. Dodatka 10., kako je navedeno u dopisima AN 7/67.1.1-19/52 i AN 3/5.12-19/53, trebalo bi biti da se te izmjene u cijelosti podrže. Stajalište Unije trebale bi izraziti države članice Unije koje su članice Vijeća ICAO-a, djelujući zajednički u ime Unije.

               (8)Nakon što se donesu, izmjene dodataka 1., 2., 8. i 10. Čikaškoj konvenciji bit će obvezujuće za sve države članice ICAO-a, uključujući sve države članice Unije, u skladu s Čikaškom konvencijom i njezinim ograničenjima.

               (9)U skladu s člankom 38. Čikaške konvencije svaka država koja ne smatra prikladnim da se u cijelosti pridržava bilo kojih od tih međunarodnih standarda ili postupaka ili koja ne može potpuno usuglasiti svoje propise ili praksu s bilo kojim takvim međunarodnim standardima ili postupcima ili koja smatra potrebnim donijeti praksu ili propise koji se u bilo kojem određenom dijelu razlikuju od propisa i praksi utvrđenih međunarodnim standardom mora o razlikama između svoje prakse i prakse utvrđene međunarodnim standardom odmah obavijestiti ICAO.

               (10)U skladu s člankom 90. Čikaške konvencije svaki takav dodatak ili izmjena dodatka stupa na snagu unutar tri mjeseca nakon prosljeđivanja državama ugovornicama ICAO-a ili nakon isteka dužeg vremenskog razdoblja koje može utvrditi Vijeće ICAO-a, osim ako je u međuvremenu većina država ugovornica ICAO-a izrazila svoje neslaganje.

               (11)Stajalište Unije nakon što Vijeće ICAO-a donese izmjenu 177. Dodatka 1., izmjenu 47. Dodatka 2., izmjenu 108. Dodatka 8., izmjenu 90. Dodatka 10. sveska V. i novi svezak VI. Dodatka 10., što će u postupku putem dopisa državama najaviti glavni tajnik ICAO-a, trebalo bi biti da se ne obavješćuje o neslaganju, već priopćuje suglasnost. Ako bi zakonodavstvo Unije odstupalo od novodonesenih SARP-ova nakon predviđenog datuma primjene tih SARP-ova, to jest 28. studenoga 2024., o razlikama u odnosu na te SARP-ove trebalo bi obavijestiti ICAO. To bi stajalište trebale izraziti sve države članice Unije,

               DONIJELO JE OVU ODLUKU:

               Članak 1.

               1.Stajalište koje treba zauzeti u ime Unije na 222. sjednici Vijeća ICAO-a ili na jednoj od naknadnih sjednica jest da se u cijelosti podrži predložena izmjena 177. Dodatka 1., izmjena 47. Dodatka 2., izmjena 108. Dodatka 8., izmjena 90. Dodatka 10. sveska V. i donošenje novog sveska VI. Dodatka 10. Čikaškoj konvenciji.

               2.Stajalište koje treba zauzeti u ime Unije, pod uvjetom da Vijeće ICAO-a donese, bez znatnih promjena, predloženu izmjenu 177. Dodatka 1., izmjenu 47. Dodatka 2., izmjenu 108. Dodatka 8., izmjenu 90. Dodatka 10. sveska V. i novi svezak VI. Dodatka 10. Čikaškoj konvenciji iz stavka 1., jest da u odgovoru na odgovarajuće ICAO-ove dopise ne obavješćuje o neslaganju, već priopćuje suglasnost s donesenom mjerom. Ako bi zakonodavstvo Unije odstupalo od novodonesenih SARP-ova nakon predviđenog datuma primjene tih SARP-ova, to jest 28. studenoga 2024., o razlikama u odnosu na te SARP-ove trebalo bi obavijestiti ICAO.

               Članak 2.

               Stajalište iz članka 1. stavka 1. izražavaju države članice Unije koje su članice Vijeća ICAO-a djelujući zajednički.

               Stajalište iz članka 1. stavka 2. izražavaju sve države članice Unije.

               Članak 3.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba Komisije (EU) br. 748/2012 od 3. kolovoza 2012. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija (SL L 224, 21.8.2012., str. 1.–85.).

                     (2)

                        Uredba Komisije (EU) br. 1321/2014 od 26. studenoga 2014. o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove (SL L 362, 17.12.2014., str. 1.–194.).

                     (3)

                        Uredba Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (SL L 311, 25.11.2011., str. 1.–193.).

                     (4)

                        Uredba Komisije (EU) br. 965/2012 od 5. listopada 2012. o utvrđivanju tehničkih zahtjeva i upravnih postupaka povezanih s letačkim operacijama u skladu s Uredbom (EZ) br. 216/2008 Europskog parlamenta i Vijeća (SL L 296, 25.10.2012., str. 1.–148.).

                     (5)

                        Uredba Komisije (EU) br. 452/2014 od 29. travnja 2014. o utvrđivanju tehničkih zahtjeva i upravnih postupaka u vezi s letačkim operacijama operatora iz trećih zemalja u skladu s Uredbom (EZ) br. 216/2008 Europskog parlamenta i Vijeća (SL L 133, 6.5.2014., str. 12.–26.).

                     (6)

                        Provedbena uredba Komisije (EU) 2017/373 od 1. ožujka 2017. o utvrđivanju zajedničkih zahtjeva za pružatelje usluga upravljanja zračnim prometom/pružatelje usluga u zračnoj plovidbi i drugih mrežnih funkcija za upravljanje zračnim prometom i za njihov nadzor, o stavljanju izvan snage Uredbe (EZ) br. 482/2008 i provedbenih uredbi (EU) br. 1034/2011, (EU) br. 1035/2011 i (EU) 2016/1377 te o izmjeni Uredbe (EU) br. 677/2011 (SL L 62, 8.3.2017., str. 1.–126.).

                     (7)

                        Presuda Suda od 7. listopada 2014., Njemačka/Vijeće, C-399/12, ECLI:EU:C:2014:2258, točka 64.

                     (8)

                        Presuda Suda od 7. listopada 2014., Njemačka/Vijeće, C-399/12, ECLI:EU:C:2014:2258, točke od 61. do 64.

                     (9)

                        Uredba Komisije (EU) br. 748/2012 od 3. kolovoza 2012. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija (SL L 224, 21.8.2012., str. 1.–85.).

                     (10)

                        Uredba Komisije (EU) br. 1321/2014 od 26. studenoga 2014. o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove (SL L 362, 17.12.2014., str. 1.–194.).

                     (11)

                        Uredba Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (SL L 311, 25.11.2011., str. 1.–193.).

                     (12)

                        Uredba Komisije (EU) br. 965/2012 od 5. listopada 2012. o utvrđivanju tehničkih zahtjeva i upravnih postupaka povezanih s letačkim operacijama u skladu s Uredbom (EZ) br. 216/2008 Europskog parlamenta i Vijeća (SL L 296, 25.10.2012., str. 1.–148.).

                     (13)

                        Uredba Komisije (EU) br. 452/2014 od 29. travnja 2014. o utvrđivanju tehničkih zahtjeva i upravnih postupaka u vezi s letačkim operacijama operatora iz trećih zemalja u skladu s Uredbom (EZ) br. 216/2008 Europskog parlamenta i Vijeća (SL L 133, 6.5.2014., str. 12.–26.).

                     (14)

                        Provedbena uredba Komisije (EU) 2017/373 od 1. ožujka 2017. o utvrđivanju zajedničkih zahtjeva za pružatelje usluga upravljanja zračnim prometom/pružatelje usluga u zračnoj plovidbi i drugih mrežnih funkcija za upravljanje zračnim prometom i za njihov nadzor, o stavljanju izvan snage Uredbe (EZ) br. 482/2008 i provedbenih uredbi (EU) br. 1034/2011, (EU) br. 1035/2011 i (EU) 2016/1377 te o izmjeni Uredbe (EU) br. 677/2011 (SL L 62, 8.3.2017., str. 1.–126.).

                     (15)

                        Uredba Komisije (EU) br. 748/2012 od 3. kolovoza 2012. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija (SL L 224, 21.8.2012., str. 1.–85.).

                     (16)

                        Uredba Komisije (EU) br. 1321/2014 od 26. studenoga 2014. o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove (SL L 362, 17.12.2014., str. 1.–194.).

                     (17)

                        Uredba Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (SL L 311, 25.11.2011., str. 1.–193.).

                     (18)

                        Uredba Komisije (EU) br. 965/2012 od 5. listopada 2012. o utvrđivanju tehničkih zahtjeva i upravnih postupaka povezanih s letačkim operacijama u skladu s Uredbom (EZ) br. 216/2008 Europskog parlamenta i Vijeća (SL L 296, 25.10.2012., str. 1.–148.).

                     (19)

                        Uredba Komisije (EU) br. 452/2014 od 29. travnja 2014. o utvrđivanju tehničkih zahtjeva i upravnih postupaka u vezi s letačkim operacijama operatora iz trećih zemalja u skladu s Uredbom (EZ) br. 216/2008 Europskog parlamenta i Vijeća (SL L 133, 6.5.2014., str. 12.–26.).

                     (20)

                        Provedbena uredba Komisije (EU) 2017/373 od 1. ožujka 2017. o utvrđivanju zajedničkih zahtjeva za pružatelje usluga upravljanja zračnim prometom/pružatelje usluga u zračnoj plovidbi i drugih mrežnih funkcija za upravljanje zračnim prometom i za njihov nadzor, o stavljanju izvan snage Uredbe (EZ) br. 482/2008 i provedbenih uredbi (EU) br. 1034/2011, (EU) br. 1035/2011 i (EU) 2016/1377 te o izmjeni Uredbe (EU) br. 677/2011 (SL L 62, 8.3.2017., str. 1.–126.).


               EUROPSKA KOMISIJA
            Bruxelles, 16.7.2021.
            COM(2021) 318 final
            2021/0221(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Vijeća za pridruživanje osnovanog Euromediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu produljenja Prioriteta partnerstva EU-Egipat dok EU i Egipat ne donesu nove ažurirane zajedničke dokumente

               OBRAZLOŽENJE

               1.Predmet prijedloga

               Ovaj prijedlog odnosi se na odluku o utvrđivanju stajališta koje treba zauzeti u ime Unije u okviru Vijeća za pridruživanje osnovanog Euromediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u vezi s predviđenim donošenjem odluke o produljenju Prioriteta partnerstva EU-Egipat dok EU i Egipat ne donesu nove ažurirane zajedničke dokumente.

               2.Kontekst prijedloga

               2.1.Sporazum o pridruživanju

               Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane („Sporazum o pridruživanju”), potpisan je 25. lipnja 2001. i stupio je na snagu 1. lipnja 2004. Sporazum o pridruživanju pravna je osnova za bilateralne odnose između EU-a i Egipta. Ciljevi su Sporazuma:

               –pružiti odgovarajući okvir za politički dijalog kojim će se omogućiti razvoj bliskih političkih odnosa između stranaka,

               –uspostaviti uvjete za postupnu liberalizaciju trgovine robom, uslugama i kapitalom,

               –poticati razvoj uravnoteženih gospodarskih i socijalnih odnosa između stranaka dijalogom i suradnjom,

               –doprinijeti gospodarskom i društvenom razvoju Egipta,

               –poticati regionalnu suradnju u cilju jačanja mirnog suživota te gospodarske i političke stabilnosti,

               –promicati suradnju u drugim područjima od zajedničkog interesa.

               2.2.Vijeće za pridruživanje

               Sporazumom o pridruživanju osniva se Vijeće za pridruživanje koje ima ovlast za donošenje odluka radi ostvarenja ciljeva Sporazuma u slučajevima predviđenima Sporazumom. Odluke su obvezujuće za stranke. Vijeće za pridruživanje može davati i preporuke. U skladu s Poslovnikom, Vijećem za pridruživanje naizmjenično u razdoblju od 12 mjeseci predsjedaju EU i Egipat. Vijeće za pridruživanje sastaje se redovito na ministarskoj razini jednom godišnje. Izvanredne sjednice Vijeća za pridruživanje mogu se održati na zahtjev bilo koje stranke ako se stranke tako dogovore.

               2.3.Predviđeni akt Vijeća za pridruživanje

               Vijeće za pridruživanje treba donijeti odluku o produljenju Prioriteta partnerstva EU-Egipat za razdoblje 2017.–2020. dok EU i Egipat ne donesu nove ažurirane zajedničke dokumente. Odluka se donosi pisanim postupkom u skladu s člankom 10. Poslovnika Vijeća za pridruživanje.

               3.Stajalište koje treba zauzeti u ime Unije

               Stajalište koje Europska unija treba zauzeti u Vijeću za pridruživanje osnovanom Sporazumom o pridruživanju u pogledu donošenja odluke o produljenju Prioriteta partnerstva EU-Egipat temelji se na tekstu odluke priložene ovoj Odluci.

               EU i Egipat donijeli su zajedničke prioritete partnerstva za razdoblje 2017.–2020. na sedmoj sjednici Vijeća za pridruživanje EU-Egipat održanoj 25. srpnja 2017.

               U okviru tekućeg procesa obnove partnerstva EU-a s južnim susjedstvom te nakon donošenja višegodišnjeg financijskog okvira za razdoblje 2021.–2027. i novog Instrumenta za susjedstvo, razvoj i međunarodnu suradnju, priprema i donošenje novih ažuriranih zajedničkih dokumenata sa zemljama južnog susjedstva, uključujući Egipat, predviđeni su za 2021. U tom kontekstu i kako bi se izbjegao prekid između isteka razdoblja primjene Prioriteta partnerstva EU-Egipat i donošenja novih, u interesu je stranaka produljiti postojeće prioritete partnerstva do donošenja novih ažuriranih prioriteta.

               4.Pravna osnova

               4.1.Postupovnopravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  1
               .

               4.1.2.Primjena na ovaj predmet

               Vijeće za pridruživanje tijelo je osnovano na temelju sporazuma, konkretno Sporazuma o pridruživanju.

               Akt koji Vijeće za pridruživanje treba donijeti akt je koji proizvodi pravne učinke. Predviđeni akt proizvodi pravne učinke jer će se njime postojeći prioriteti partnerstva produljiti do donošenja novih ažuriranih zajedničkih dokumenata.

               Stoga je postupovnopravna osnova za predloženu odluku članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnose se na suradnju s trećom zemljom u okviru sporazuma o pridruživanju i europske politike susjedstva.

               Stoga je materijalnopravna osnova predložene odluke članak 217. UFEU-a.

               4.3.Zaključak

               Pravna osnova predložene odluke trebao bi biti članak 217. u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Vijeća za pridruživanje izmijeniti razdoblje valjanosti Prioriteta partnerstva EU-Egipat, nakon donošenja trebalo bi ga objaviti u Službenom listu Europske unije.

               2021/0221 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Vijeća za pridruživanje osnovanog Euromediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu produljenja Prioriteta partnerstva EU-Egipat dok EU i Egipat ne donesu nove ažurirane zajedničke dokumente

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, potpisan je 25. lipnja 2001. i stupio je na snagu 1. lipnja 2004.
                  2

               (2)Vijeće za pridruživanje donijelo je 25. srpnja 2017. Prioritete partnerstva EU-Egipat
                  3
               .

               (3)Obje su stranke potvrdile trajnu valjanost Prioriteta partnerstva EU-Egipat kao referentnog dokumenta za učvršćivanje partnerstva do donošenja novih ažuriranih zajedničkih dokumenata.

               (4)Na temelju članka 76. Euromediteranskog sporazuma, Vijeće za pridruživanje može donositi odluke radi ostvarenja ciljeva Sporazuma.

               (5)Vijeće za pridruživanje treba pisanim postupkom donijeti odluku o produljenju prioriteta partnerstva dok EU i Egipat ne donesu nove ažurirane zajedničke dokumente.

               (6)Primjereno je utvrditi stajalište koje treba zauzeti u ime Unije u Vijeću za pridruživanje jer će ta odluka biti obvezujuća za Uniju,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u okviru Vijeća za pridruživanje osnovanog Euromediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu produljenja Prioriteta partnerstva EU-Egipat, dok EU i Egipat ne donesu nove ažurirane zajedničke dokumente, temelji se na nacrtu odluke Vijeća za pridruživanje EU-Egipat priloženom ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Presuda Suda od 7. listopada 2014., Njemačka protiv Vijeća, predmet C-399/12, ECLI:EU:C:2014:2258, točke 61.–64.

                     (2)

                        Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (SL L 304, 30.9.2004.).

                     (3)

                        Preporuka br. 1/2017 Vijeća za pridruživanje EU-Egipat od 25. srpnja 2017. o dogovoru o Prioritetima partnerstva EU-Egipat SL L 255/26; 3.10.2017.

    ---documentbreak---

               EUROPSKA KOMISIJA
            Bruxelles, 16.7.2021.
            COM(2021) 318 final
            PRILOZI

            Prijedlogu ODLUKE VIJEĆA
            o stajalištu koje treba zauzeti u ime Europske unije u okviru Vijeća za pridruživanje osnovanog Euromediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu produljenja Prioriteta partnerstva EU-Egipat dok EU i Egipat ne donesu nove ažurirane zajedničke dokumente

               PRILOG

               ODLUKA br. xx/2021 VIJEĆA ZA PRIDRUŽIVANJE EU-EGIPAT

               od [dd/mm/gggg]

               o produljenju Prioriteta partnerstva EU-Egipat

               VIJEĆE ZA PRIDRUŽIVANJE EU-EGIPAT,

               uzimajući u obzir Euromediteranski sporazum o pridruživanju između Europskih zajednica i njihovih država članica, s jedne strane, i Egipta, s druge strane („Euromediteranski sporazum”),

               budući da:

               (1)Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, potpisan je 25. lipnja 2001. i stupio je na snagu 1. lipnja 2004.
                  1

               (2)Na temelju članka 76. Euromediteranskog sporazuma, Vijeće za pridruživanje može donositi odluke radi ostvarenja ciljeva Sporazuma.

               (3)U članku 86. Sporazuma navodi se da stranke poduzimaju sve opće ili posebne mjere potrebne za ispunjenje svojih obveza iz Sporazuma te se brinu za ostvarenje ciljeva Sporazuma.

               (4)Na sjednici Vijeća za pridruživanje 25. srpnja 2017. EU i Egipat dogovorili su prioritete partnerstva za usmjeravanje partnerstva u razdoblju 2017.–2020.
                  2

               (5)Na temelju pisma EU-a obje su stranke potvrdile trajnu valjanost Prioriteta partnerstva EU-Egipat kao referentnog dokumenta za učvršćivanje partnerstva do donošenja novih ažuriranih zajedničkih dokumenata.

               (6)Člankom 10. Poslovnika Vijeća za pridruživanje predviđa se mogućnost donošenja odluka pisanim postupkom između sjednica ako se stranke tako dogovore,

               ODLUČILO JE:

               Članak 1.

               Vijeće za pridruživanje pisanim postupkom odlučuje da se Prioriteti partnerstva EU-Egipat doneseni na sjednici Vijeća za pridruživanje EU-Egipat 25. srpnja 2017. produljuju dok EU i Egipat ne donesu nove ažurirane zajedničke dokumente.

               Članak 2.

               Ova Odluka stupa na snagu na dan donošenja.

               Sastavljeno u xx [dan mjesec godina].

                  Za Vijeće za pridruživanje

                     (1)

                        Euromediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (SL L 304, 30.9.2004.).

                     (2)

                        Preporuka br. 1/2017 Vijeća za pridruživanje EU-Egipat od 25. srpnja 2017. o dogovoru o Prioritetima partnerstva EU-Egipat SL L 255/26; 3.10.2017.